
LIETUVOS RESPUBLIKOS
KOMERCINIŲ BANKŲ ĮSTATYMO 46 STRAIPSNIO PAPILDYMO
ĮSTATYMAS

2003 m.           d. Nr.
Vilnius 

(Žin., 1995, Nr.2-33; 2001, Nr. 60-2140)

1 straipsnis. 46 straipsnio 5 dalies 2 punkto papildymas 
Papildyti 46 straipsnio 5 dalies 2 punktą nauju sakiniu ir šį punktą išdėstyti taip:
“2) uždraudžiamas visų finansinių prievolių, įskaitant palūkanas ir mokesčius, mokėjimas, išieškojimas teismine ar ne ginčo tvarka, taip pat be atskiro teismo leidimo draudžiama dalyti ar kitaip skirstyti banko turtą, išskyrus išlaidas, reikalingas administratoriaus veiklai banko bankroto bylos nagrinėjimo metu užtikrinti. Šie draudimai netaikomi Atsiskaitymų išbaigtumo mokėjimo ir vertybinių popierių atsiskaitymo sistemose įstatymo nustatytais atvejais;”.

2 straipsnis. Įstatymo įsigaliojimas.
Šis Įstatymas įsigalioja nuo 2003 m. liepos 1 d.



Skelbiu šį Lietuvos Respublikos Seimo priimtą įstatymą.

